62023TO0258_INF
Uznesenie predsedu Všeobecného súdu z 24. júla 2023 –Zaklady Farmaceutyczne Polpharma/Komisia
(vec T‑258/23 R)
„Konanie o nariadení predbežného opatrenia – Humánne lieky – Povolenie na uvedenie na trh – Návrh na nariadenie predbežných opatrení – Návrh na vydanie príkazu – Neexistencia naliehavosti“
1.
Predbežné opatrenie – Odklad výkonu – Predbežné opatrenia – Podmienky priznania – Fumus boni iuris – Naliehavosť – Vážna a nenapraviteľná ujma žalobcu – Kumulatívna povaha – Zváženie všetkých dotknutých záujmov – Poradie a spôsob preskúmania – Voľná úvaha súdu rozhodujúceho o nariadení predbežných opatrení
(Článok 256 ods. 1, články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 30, 32, 33)
2.
Predbežné opatrenie – Odklad výkonu – Predbežné opatrenia – Podmienky priznania – Naliehavosť – Vážna a nenapraviteľná ujma žalobcu – Dôkazné bremeno – Majetková ujma, ktorá môže byť nahradená neskorším finančným vyrovnaním – Neexistencia naliehavosti
(Článok 256 ods. 1, články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 36, 44, 45, 48)
Výrok
1.
Návrh na nariadenie predbežného opatrenia sa zamieta.
2.
Konanie o návrhoch spoločností Biogen Netherlands BV a Biogaran SAS na vstup vedľajšieho účastníka do konania, ako aj o žiadostiach spoločnosti Zaklady Farmaceutyczne Polpharma S.A. o dôverné zaobchádzanie sa zastavuje.
3.
O trovách konania týkajúcich sa konania o nariadení predbežného opatrenia sa rozhodne neskôr.
4.
Každý účastník konania znáša svoje vlastné trovy konania týkajúce sa návrhov spoločností Biogen Netherlands a Biogaran na vstup vedľajšieho účastníka do konania.